钦定古今图书集成/理学汇编/学行典/第072卷 > 延平答问后录 > 《动静》
## 钦定古今图书集成/理学汇编/学行典/第072卷 > 延平答问后录 > 《动静》

或问：“近见廖子晦言，今年见先生问延平先生静坐
之说，先生颇不以为然，不知如何。”曰：“这事难说。静坐
理会道理自不妨，只是讨要静坐则不可，只是理会
得道理明透，自然是静。今人都是讨静坐以省事，则
不可。尝见李先生说，‘旧见罗先生说《春秋》，颇觉不甚
好。不知到罗浮静极后，又理会得如何，某心常疑之’。”
以今观之，是如此。盖心下热闹，如何看得道理出？须
是静，方看得出。所谓“静坐”，只是打叠得心下无事，则
道理始出。道理既出，心下愈明静矣。